Document ID: 31987R2081

KOMISSION ASETUS (ETY) N:o 2081/87,
annettu 15 päivänä heinäkuuta 1987,
asetuksen (ETY) N:o 685/69 muuttamisesta interventioon ostetun voin haltuunottoa ja maksuja koskevien määräaikojen osalta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(), sellaisena kuin se on viimeksi muutettuna asetuksella (ETY) N:o 773/87(), ja erityisesti sen 6 artiklan 7 kohdan ja 7 artiklan 5 kohdan,
sekä katsoo, että
voin ja rasvattoman maitojauheen interventio-ostojärjestelmän muuttamisesta 16 päivänä maaliskuuta 1987 annetussa neuvoston asetuksessa (ETY) N:o 777/87() vahvistetaan ne edellytykset, joiden perusteella interventioelinten tekemät voiostot voidaan keskeyttää ja saattaa uudelleen voimaan; komission asetuksessa (ETY) N:o 1547/87() säädetään interventioon ostetun voin soveltamisen yksityiskohtaisista säännöistä; silloin kun ostot saatetaan uudelleen voimaan, olisi poistettava voin ja kerman markkinoiden interventiotoimenpiteiden soveltamista koskevista yksityiskohtaisista säännöistä 14 päivänä huhtikuuta 1969 annetun komission asetuksen (ETY) N:o 685/69(), sellaisena kuin se on viimeksi muutettuna asetuksella (ETY) N:o 3669/86(), 5 artiklassa tarkoitettu haltuunottoa koskeva määräaika ja lyhentää tässä samassa artiklassa tarkoitettua maksuaikaa, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (ETY) N:o 685/69 5 artikla seuraavasti:
1) Korvataan 5 artiklan ensimmäisessä alakohdassa lukusanat "120:s" ja "140:s" lukusanoilla "90:s" ja "120:s".
2) Korvataan 6 kohta seuraavasti:
"6. Tässä asetuksessa haltuunottopäivällä tarkoitetaan sitä päivää, jolloin voi on tuotu interventioelimen osoittamaan kylmävarastoon."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan voimääriin, joiden myyntitarjous on rekisteröity 30 päivä kesäkuuta 1987 jälkeen.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 15 päivänä heinäkuuta 1987.

Labels: 3
4
17